ปราปต์

ชัยรัตน์ พิพิธพัฒนาปราปต์ (เกิด 11 มกราคม พ.ศ. 2529) เป็นนักเขียนชาวไทย ใช้นามปากกาว่า ปราปต์ มีผลงานด้านการเขียนนวนิยาย เช่น กาหลมหรทึก ซึ่งได้รับรางวัลยอดเยี่ยมนายอินทร์อะวอร์ด ประจำปี พ.ศ. 2557 ยังได้นำมาสร้างเป็นละครโทรทัศน์ทางช่องวัน ยังมีผลงานประพันธ์เรื่อง นิราศมหรรณพเข้ารอบชอร์ตลิสต์การประกวดรางวัลซีไรต์ มีเนื้อหาเกี่ยวกับความแตกต่างของมนุษย์ผ่านตัวละครที่ติดเอชไอวี เด็กหูหนวกแต่กำเนิดและโฮโมเซ็กซ์ชวล

ประวัติ 
ชัยรัตน์ พิพิธพัฒนาปราปต์ จบการศึกษาระดับประถมศึกษาที่ โรงเรียนเปี่ยมสุวรรณวิทยา ระดับมัธยมศึกษาตอนต้นที่ โรงเรียนมัธยมสาธิตสถาบันราชภัฏบ้านสมเด็จเจ้าพระยา ระดับมัธยมศึกษาตอนปลายที่ โรงเรียนทวีธาภิเศก ระดับอุดมศึกษาที่ คณะพาณิชยศาสตร์และการบัญชี สาขา บริหารอุตสาหการและการปฏิบัติการ มหาวิทยาลัยธรรมศาสตร์

ผลงาน 
ผลงานในช่วงต้นของปราปต์นั้นเผยแพร่ลงในเว็บไซต์ต่าง ๆ เช่น Dek-d.com ถนนนักเขียนในพันทิป ได้รับการตีพิมพ์รวมเล่มทั้งหมด 4 เรื่อง (รักต้องปล้ำ - สาวป่วนก๊วนเฟรชชี่) หลังจากนั้น เนื่องจากตลาดหนังสือนวนิยายไทยจากงานเขียนออนไลน์เริ่มหดตัวลง และเน้นไปทางงานแนวแฟนตาซีและบทประพันธ์อีโรติก ปราปต์จึงไม่ได้รับการตีพิมพ์อีกเลย และใช้เวลานั้นพัฒนางานเขียนไปในแนวทางต่าง ๆ โดยยังคงเผยแพร่ลงในเว็บไซต์ต่าง ๆ อย่างต่อเนื่อง กระทั่งเกือบสิบปีต่อมา เนื่องจากอยากมีผลงานรวมพิมพ์เป็นเล่มอีกครั้ง จึงตัดสินใจลองส่งผลงานเข้าประกวดรางวัลนายอินทร์อะวอร์ดปี 2557 เป็นครั้งแรก หลังจากได้รับรางวัลชนะเลิศและพ่วงท้ายรางวัลอื่น ๆ มาจนได้เข้ารอบชอร์ตลิสต์รางวัลซีไรต์ในปี 2558

ผลงานนวนิยาย

รายชื่อนิยายวาย 
 คาธปีสอง Eclipse Year 2 
 นิทานตุ๊กตา (คุณหมีปาฏิหาริย์ ภาคพิเศษ) 
 แมงละเมอ Dreams of the Mayfly​ 
 คาธ The Eclipse (สร้างเป็นละครโทรทัศน์ 2565 ช่องGMM25)
 คุณหมีปาฏิหาริย์ (สร้างเป็นละครโทรทัศน์ 2565 ช่อง3)

รายชื่อนวนิยาย แนว โรแมนติค และ สืบสวนสอบสวน 
 บิงโกเกมฆาตกร เล่ม 3 เกมกบฏ
 บิงโกเกมฆาตกร เล่ม 2 ทีมสังหาร
 บิงโกเกมฆาตกร เล่ม 1 เปิดกฎฆ่า 
 หลุมหลบตาย​ In the Abyss
 อโศกสาง​ ​
 ร้านโชว์เฮี้ยน โครงการ 2 สยองเดลิเวอรี่ 
 เรื่องลับริมบังกะโล 
 สุสานสยาม 
 บัลลังก์ลูกไม้ 
 ถ่านไฟเดียว 
 พยนต์ 
 ลิงพาดกลอน 
 รอยอาศิรพิษ
 เปรต 
 วงกตนรกานต์ 
 รักในรอยลวง (อยู่ระหว่างสร้างเป็นละครโทรทัศน์ ช่อง7) 
 ร้านโชว์เฮี้ยน 
 ดวงแบบนี้ไม่มีจู๋ My Precious Bad Luck (สร้างเป็นละครโทรทัศน์ 2563 ช่อง3)
 ห่มแดน 
 นิราศมหรรณพ 
 กาหลมหรทึก (สร้างเป็นละครโทรทัศน์ 2561 ช่องวัน )
 สาวป่วนก๊วนเฟรชชี่ เล่ม 1-2 
 หัวใจใส่วิปครีม 
 สาวป่วนก๊วนรด. 
 รักต้องปล้ำ

ผลงานเรื่องสั้น 
 บุฟเฟ่ต์อาละวาด
 ปลดปล่อย 
 นิทานฆาตกรรม 
 ระหว่างทางของบทสนทนาที่หายและหวน 
 ขัย 
 คร่าน้ำนม 
 ทามลายของเด็กชายขยะเปียก 
 เรื่องผีเขียน 
 แม่มด 
 ลูกท้อสตอรี่ 
 เชิญวิญญาณ 
 โทรสาป 
 ตา(ย) ไม่หลับ 
 ทางรอด 
 ความตายในวงเล็บ 
 สมุดลับของระเรียม

ผลงานที่ได้รับการแปลเป็นภาษาต่างประเทศ 

 นวนิยาย
 คาธ
 ภาษาจีน (ไต้หวัน) โดย Kadokawa จำหน่ายในแบบรูปเล่มและอีบุ๊ก
 ภาษาพม่า โดย สำนักพิมพ์  Golden Key Books จำหน่ายเฉพาะแบบรูปเล่ม
 คุณหมีปาฏิหาริย์
 ภาษาญี่ปุ่น โดย U-Next จำหน่ายในแบบรูปเล่มและอีบุ๊ก 
 ภาษาจีน (ไต้หวัน) โดย Reve Books จำหน่ายในแบบรูปเล่มและอีบุ๊ก (เมษายน 2565)
 ภาษาพม่า โดย สำนักพิมพ์ Burmese Novel Lamp จำหน่ายเฉพาะแบบรูปเล่ม 
 เรื่องสั้น 
 ทามลายของเด็กชายขยะเปียก
 ภาษาญี่ปุ่น (2565)
 ภาษาอังกฤษ (2565)

รางวัลและกิจกรรมทางวรรณกรรม 
 เรื่องสั้น ระหว่างทางของบทสนทนาที่หายและหวน เข้ารอบการประกวดเรื่องสั้นมติชนอวอร์ด 2022​
 นวนิยาย​ สุสานสยาม​ เข้ารอบชอร์ตลิสต์การประกวดรางวัลเซเว่นบุ๊คอวอร์ด ปี 2565​
 นวนิยาย อโศกสาง ได้รับรางวัลชมเชยการประกวดหนังสือของสำนักงานคณะกรรมการการศึกษาขั้นพื้นฐาน (สพฐ.) ปี 2565
 นวนิยาย อโศกสาง ได้รับรางวัลชนะเลิศอันดับ 2 สาขานวนิยายไทย Naiin Readers' Awards ปี 2021
 นวนิยาย สุสานสยาม เข้ารอบชอร์ตลิสต์การประกวดรางวัลซีไรต์ ปี 2564
 นวนิยาย สุสานสยาม ได้รับรางวัลดีเด่นการประกวดหนังสือของสำนักงานคณะกรรมการการศึกษาขั้นพื้นฐาน (สพฐ.) ปี 2564
 นวนิยาย ลิงพาดกลอน เข้ารอบชอร์ตลิสต์การประกวดรางวัลเซเว่นบุ๊คอวอร์ด ปี 2562
 นวนิยาย My Precious Bad Luck ดวงแบบนี้ไม่มีจู๋ ชนะรางวัลพลอตเด่นเป็นละครของช่อง 3 และสถาพรบุ๊คส์ ปี 2559
 เรื่องสั้น สมุดลับของระเรียม ชนะเลิศการประกวดโครงการ Short & Shock Story ปี 2559
 นวนิยาย ห่มแดน เข้ารอบ 10 เรื่องสุดท้ายการประกวด ‘เที่ยว เขียน ไทย’ ของนิตยสารสกุลไทยและททท. ปี 2559
 นวนิยาย นิราศมหรรณพ เข้ารอบลองลิสต์การประกวดรางวัลซีไรต์ ปี 2558
 นวนิยาย กาหลมหรทึก เข้ารอบชอร์ตลิสต์การประกวดรางวัลซีไรต์ ปี 2558
 นวนิยาย กาหลมหรทึก ได้รับรางวัลรองชนะเลิศอันดับ 2 เซเว่นบุ๊คอวอร์ด ปี 2558
 นวนิยาย กาหลมหรทึก ได้รับรางวัลชมเชยการประกวดหนังสือของสำนักงานคณะกรรมการการศึกษาขั้นพื้นฐาน (สพฐ.) ปี 2558
 นวนิยาย กาหลมหรทึก ได้รับรางวัลนายอินทร์อะวอร์ดปี 2557

อ้างอิง 

นักเขียนชาวไทย
บุคคลจากโรงเรียนทวีธาภิเศก